قل هذه سبيلي ادعو الى الله على وسبحان الله وما انا من المشركين الحمدلله وكفى وصلاة وسلاما على عباده الذين اصطفى. اللهم لك الحمد كله ولك الملك كله وبيدك الخير كله واليك يرجع
الامر كله. اللهم صل على عبدك ونبيك وحبيبك ووليك وصفيك محمد. صلى الله عليه وسلم. في الاولين والاخرين الاعلى الى يوم الدين عدد خلقك ورضا نفسك وزنة عرشك ومداد كلماتك. ثم اما بعد. فكل واحد منكم يا جماعة مجهز البطاقة بتاعته
ما حدش يسمع الدرس ده غير وهو معه البطاقة بتاعته. بطاقة الهوية. ما هو كل انسان شايل البطاقة في جيبه عشان يبقى مهويته محددة. اسمه وعنوانه هو تبع ايه؟ المصحف هو البطاقة بتاعتنا. هو ده بطاقة الهوية بتاعتنا. فيه واحد يرمي البطاقة بتاعته في الشارع؟ ازاي يبقى المصحف بتاعك مش معك؟ فيه واحد
ينزل وينسى البطاقة بتاعته في واحد وهو في بلد غربة ينزل ينسى ياخد البطاقة بتاعته. ازاي في ارض الغربة في دنية الغربة في دنية الغربة على ما نرجع الجنة تاني
ازاي ننسى البطاقة بتاعتنا يا جماعة؟ والله كل كلمة في القرآن تزلزل القلب. من اخطر الكلمات اللي في كتاب الله سبحانه وتعالى اللي تخلي قلبك يرتكف يتزلزل وربنا بيوصف يوم القيامة بيقول يوم يكشف عن ساق. يوم يكشف عن ساق. التعبير ده يا جماعة اساسا تعبير حروب. في الحروب يقول لك كشف عن ساق. يعني
خلاص. يعني الحرب بقت على اشدها. يعني ربنا بيتكلم عن يوم القيامة. بيقول ان يوم القيامة حرب احنا ربنا بيعلن حرب على العصاة. يوم القيامة يعني يوم القيامة ده اعلان حرب يا جماعة حرب بكل معاني الحرب. فيه اصابات حرب. اصابات حرب ازاي؟ تلاقي واحد
اعوذ بالله تندلق اقطاب بطنه. تلاقي واحد ماشي في النار امعاءه خارجة برة بطنه اصابة حرب. تلاقيه واحد تاني يذوقه مس سقر. ان المجرمين في ضلال وسعر الصور اللي هو الجنون. اتجنن والعياز بالله اصابة حرب اصابة الحرب بتاعة يوم القيامة. تلاقي واحد تالت يعني كان احد اطباء الطوارئ زمايلنا بيقول ان
الم شافه في حياته في مرضى استقبال الطوارئ اشد الم واقلم صرخة قلمة الالم المحروق. صرخة المحروق والعياز بالله من الحرب شوي الوجوه يشوي الوجوه وجوه مشوية. من اصابات الحرب ده في الدنيا لو واحد ايديه اتشوت. طب لو واحد وشه اتحرق طب لو واحدة شعرها او ودانها او صدره
واو بطنه اتحرق ويبقى الوضع شكله ايه. طب ما بالك ان الجسم كله اتحرق. طب ما بالك ان الحريقة حريقة نار اخرة مش حريقة نار دنيا. ده خمس سواني من نار الدنيا هي السبب
لكل مرضى الحروق اللي في جميع مستشفيات الجمهورية. خمس سواني بس في نار الدنيا. امال نار الاخرة يا جماعة يبقى الحرق فيها شكله ايه والعياذ بالله. من ضمن اصابات الحروق
من ضمن الاصابات الرهيبة يوم ترى يوم تذهل كل مرضعة عما ارضعت. ان تشريد كله بيتشرد بعيد عن بعضه. وتضع كل ذات حبل حملها اجهاض كل النساء الحوامل بتوجد على وجه الكرة الارضية. اصابات حرب من ضمن اصابات الحرب يسهر به ما في بطونهم والجلود. تلاقي واحد
ماشي جلده مسهور والعياز بالله مش متقطع مسهور. ويسهر ما في بطنه كل اللي في بطنه اتصهرت. ده اصابات بعض الاصابات اللي بتحصل في حرب يوم القيامة ما دام يوم القيامة حرب يبقى كل حرب لها مدة. الحرب العالمية التانية قعدت خمس سنين موتت ملايين في العالم كله. يوم القيامة حرب مدتها خمسين الف سنة
يبقى هيبقى الحرب دي شكلها ايه وخسايرها شكلها ايه؟ خساير الحرب يا ترى ايه خساير الحرب؟ خساير الدنيا ان واحد يتقتل وواحد يتعور وواحد يصاب. خساير الاخرة ضياع المصير ان واحد مصيره يضيع. كل ده والعياز بالله حرب بتحصل في خمسين الف سنة. طب جنود الحرب. الجنود اللي العصاة يحاربوهم يوم القيامة. ولا ينصرون مهما حاربوا ومهما
القوم لن ينصروا. الجنود مين اللي قال ان يوم القيامة حرب؟ التعبير ده جابه الامام الطبري بالحرف في التفسير بتاعه. يعني علماء السلف يا جماعة التقطوا من كلمة يوم فيكشف عن ساق ان الموضوع هيبقى زي الحرب بالزبط. مش انتم حاربتم ربنا بالمعاصي! مش انتم ربنا رزقتم ربنا بالمعاصي! مش الناس برزت ربنا بالمعاصي ليل نهار خلاص هتبقى حرب
هم اللي اختاروا انها تبقى حرب بينهم وبين ربنا سبحانه وتعالى. جنود الحرب ده يعني الة الحرب اللي هي جهنم والعياز بالله ماسكها اربعة مليار وتسعميت مليون ملك سبعين الف زمام كل زمام ماسكه سبعين الف ملك. طيب ويعني اسرى الحرب مش كل الحرب لها اسرى
اسرى الحرب اه هيتحطوا فين ؟ انا اعتدنا للظالمين سلاسلا واغلالا وسعير سلاسل جمع ده السلسلة الواحدة سلسلة زرعها سبعون ذراعا. سلسلة زرعها سبعين ذراع يتحط فيها العصاة والعياذ بالله. تطوف بهم في جميع طبقات جهنم. وهم بيدوروا بها. فما بالك
اللي بعد كده الاسرى بيتحطوا فيها كلها جدرانها نار. اسرى الحرب خساير الحرب. اصابات الحرب مدة الحرب. جنود الحرب قذائف الحرب. كل حرب قذائف ايه القذائف بتاعة الحرب يا ترى يا جماعة؟ ايه القذائف ايه الاسلحة بتاعة الحرب؟ من ضمن اسلحة الحرب ولهم مقام من حديد المقمع يضرب به
الفاجر يسقط من شفير جهنم لقاع جهنم. من ضمن اسلحة الحرب القذائف النارية انها ترمي بشرر كالقصر قذائف الحرب دي قذائف بقى خاص جدا من انواع الاسلحة. الشرر كالقصر. عارفين القصر المنيف الكبير؟ الشرارة قد القصر. طب هي ايه الشرارة؟ هو اصلا حد منكم قبل كده وقف قدام واحد بتاع
درة وهو حاطط الدرة على الجمرات الفحم وبتشوي الدرة فيقوم تطق شرارة من حتة فحمة تقوم انت تبعد عنها احسن تيجي فيك. تخيل بقى ان الشرارة اللي طالعة من الجمرة الواحدة في جهنم قد القصر. يبقى الجمر قد ايه؟ انها ترمي بشرر كالقصر. يبقى الجمرات شكلها ايه؟ يبقى القذائف شكلها
ايه وقوتها قد ايه ؟ وبتوصل لمدى شكله ايه ؟ من ضمن اسلحة الحرب اللي بتبقى موجودة يوم القيامة نزاعة للشوى السنة لهب تدخل تختطف العصاة والعياذ بالله. بعد ما ربنا قال ان جهنم لبالمرصاد تقعد ترصد العاصي عارفاهم. راصداه
عارفاهم من سماهم. واول ما ترصده وتحدد موقعه لسان اللهب يخرج يقوم جايبه على طول. مستقر به في قاعها. كلها حرب يا جماعة. كلمة خطيرة جدا. شوفوا كلمة واحدة بس احنا قاعدين ندور فيها في كلام ربنا العظيم. في كلام ربنا الجميل. انتم فين من كتاب ربنا؟ ايه اخر اية خلتك تبكي؟ ايه اخر اية قرأتها
دموعك تسيل على خدك. اخر مرة اشتقت للقرآن وحبيت تقفلي عليك اوضة وتفتحي القرآن وتقعدي تقري كانت امتى. اخر مرة وانت بتصلي المغرب او العشاء او الفجر وراء وهو بيرتل بصوته العذب بكيت وانت بتسمع ايات ربنا عن عظمة ربنا وعن الاخرة كانت امتى؟ يا جماعة يا جماعة يوم القيامة حرب يوم يكشف عن ساق من
اكتر المعاني اللي في كلمة يوم يكشف عن ساق. ابن عباس قال هذه اشد ساعة يوم القيامة كله. يعني ايه يوم القيامة؟ خمسين الف سنة. منهم شد ساعة. عارفين هي ايه لما ترجعوا للحديث اللي بيوصف الاية ديت في صحيح البخاري؟ يا جماعة ده الموضوع ده بيحصل بعد حوالي مسلا اربعين خمسة واربعين الف سنة كده. لما خلاص
الناس كلها اتحاسبت لما خلاص يبدأ التساقط الجماعي للكفار في النار. يبدأ التساقط الجماعي لما الكفار يشوفوا النار هيموتوا من العطش. نريد ان تسقينا تريد ان تسقينا. يقوم تعرض لهم النار كأنها سراب. عارفين سراب الماية يشوفوها كأنها سراب يحسبوها ماية. يجروا على الماية يقعوا في جهنم والعياز بالله. يبدأ
التساقط الجماعي والمؤمنين خلاص هيعدوا من على الصراط الكفار مش هيعدوا من على الصراط. بيتساقطوا في النار من غير صراط. والمؤمنين هيعدوا من على الصراط. والمنافقين. المنافقين مين المنافقين اللي كانوا في الدنيا زاهرهم كويس بس من قلبهم مش مع ربنا. قلبهم كان مع الدنيا مش مع الله. قلبهم كان متجه للدنيا وشهوات الدنيا المنافقين يلاقوا نفسهم لا مع دول ولا مع دول. طب
تروحوا فين ؟ ويدعون الى السجود يوم يكشف عن ساق ويدعون الى السجود. اسجدوا فلا يستطيعون. ليه ؟ يصابوا بالشلل الكامل والتيبس الكامل. والتصلب الكامل في كل جزء من اجزاء جسمهم. خلاص بقى جسمهم زي الصبة الاسمنت. بقى زي قرن الطور كده زي
قرن الثور والعياز بالله ييجوا يسجدوا يقوموا واقعين بضهرهم ليه ؟ كانوا جايبين مارشيدير في الدنيا. ما كانوش طالعين لقدام. الدنيا دي يا جماعة وانا جاي في الطريق الليلة في العربيات كتير جدا
طالعة القاهرة. يعني قلت سبحان الله! الدنيا دي عاملة زي الوف العربيات ماشية. بس كلها جايبة مارشيدير. كل الناس ماشية لورا. بتبعد عن ربنا مش بتقرب. قليل جدا اللي الاول او جايب التاني او جايب التالت او فتح على الرابع ومنطلق الى الله سبحانه وتعالى. يا ترى انت مين فيهم؟ يا ترى انت مين فيهم؟ يا ترى احنا بنقرب من ربنا ولا بنبعد من ربنا
يا جماعة درس الليلة هنستكمل السلسلة اللي بدأناها المرة اللي فاتت. سلسلة الجزء التسعة وعشرين. سلسلة الوصية اللي قبل الاخيرة اللي ربنا وصاها لنا قبل الجزء التلاتين المرة اللي فاتت اتكلمنا عن سورة الملك وقلنا انت عارف انت بتعصي مين ؟ انت عارف عزمة الملك اللي انت بتعصيه. الليلة هنتكلم عن سورة القلم اللي من ضمنها الاية
اللي اتكلمنا عنها دلوقتي اللي هي يوم يكشف عن ساق. هنتكلم عن سورة القلم الليلة يا جماعة. هنتكلم عن سورة كلها رسايل بس رسايل يرتجف لها القلب. اول رسالة بتقول لك يا اللي بتعصي انت مش بتعصي ربنا. انت بتحارب ربنا. انا! ايوة. وخد بالك الصورة دي اعلان حرب على كل عاصي. اعلان حرب على المبارزين لله بالمعاصي
في الدنيا وفي الاخرة. السورة بتقول لك توب. توبي. توبوا قبل ما تندموا. نتوب قبل ما نندم الندم الرهيب يا جماعة. السورة بتقول لك خاف على كل نعمة في حياتك من اي زنب
عملته اي زنب هيبقى سهم هينطلق في اي نعمة. ما تعرفش هياخد اي نعمة في حياتك. الله اعلم. السورة بتقول لك كل ذنب ذنب عملته ما تعرفش مستنيك به ايه. ما تعرفش ايه اللي مستنيك نتيجة كل ذنب عملته في حق الله سبحانه وتعالى. ما تعرفش قد ايه العاصي بيخسر عند ربنا
قد ايه العاصي خسران خسران يا جماعة في الدنيا وفي الاخرة. السورة بتقول لي يا تلحقي يا ما تلحقيش. السورة بتقول لك اوعى تقابل ربنا وانت دينك ناقص اوعى تقابل ربنا وانت لسة دينك ناقص ما كملتوش اوعى! اوعى! السورة بتقول لك اسبتي مهما حصل. اثبتوا مهما حصل على دين ربنا يا جماعة. اسبتوا على دين
كله ما نعرفش ايه اللي هيدخلنا الجنة. السورة كلها رسايل هنبدأها مع بعض رسالة رسالة. اول رسالة من سورة القلم لنا كلنا. من سورة جبريل جبريل نزل فيها من فوق سبع سماوات. نزل بها على قلب النبي عشان يبلغها لنا
اول رسالة تب قبل ما تندم الندم الرهيب. تب خمس كلمات في السورة والله العظيم يخلعوا قلب الحجر. خمس كلمات في الصورة هقولها لكم وكل كلمة هنتكلم عنها ونشوف احنا هنروح فين يا جماعة؟ لو احنا فضلنا نعصي ربنا. اول كلمة سنسمه على الخرطوم
تاني كلمة يرتجف لها القلب وتدعو للتوبة وبتقول لك تب. وبتقول لك تب فاصبحت كسرين تالت كلمة ويدعون الى السجود فلا يستطيعون رابع كلمة سنستدرجهم من حيث لا يعلمون. خامس كلمة فالتقمه الحوت. اول كلمة معنا سنسمه
على الخرطوم. ده مين ده ؟ ده الوليد ابن المغيرة. ربنا جاب عشر صفات من صفاته السيئة حلاف مهين هماز مشاء بنميم. عطل زميم. بيقول على القرآن اساطير الاولين وبعد كده نزل عليه حتة كرباج. قرباج واحد والقصة اتقفلت
سنسمه على الخرطوم. هو ايه الكرباج ده احنا عايزين نفصص الكلام بقى ونشوف. ايه الكرباج ده؟ ايه الخرطوم؟ المفاجأة يا جماعة. ان الخرطوم ده اللي هو مناخير الخنزير البري عارفين مناخير الخنزير اللي ممتدة كدهوت عشان كده يعني الفيل المناخير بتاعته الممتدة سموها برضو خرطوم. مناخير الخنزير يعني ايه؟ يعني ايه مناخير الخنزير؟ قصدك
ايه ؟ يعني هيتمسخ هيتمسخ ؟ وسخ انت يوم القيامة هو يوم القيامة فيه مسخ. ايوة فيه مسخ. ازاي ؟ هو مش ابو سيدنا ابراهيم هيتمسخ ضبع بحديس صح عن رسول الله ويتشال من قائمه
في جهنم هو مش المتكبرين هيتمسخوا حشرات امسال الذر هم وكل متكبر هو يا جماعة مش اليهود منهم اللي هيتمسخ قرض يوم القيامة باس الخنزير وفيه ناس تانية هتتمسخ خنازير معها. هو فيه مسخ يوم القيامة! ايوة سنسمه على الخرطوم. هيحصل فيها اربع حاجات. اول حاجة انه هيتمسخ هيبقى
حيوان وهيتعزب في النار وهو حيوان. تاني حاجة ان هو هيتمسخ خنزير. اشمعنى الخنزير بالزات؟ تالت حاجة ان هو هيتوسم وهيتعلم علامة بالنار على الخرطوم يعني على مناخيره. اشمعنى مناخيره؟ اشمعنى الخرطوم؟ اول حاجة هو يا جماعة اتمسخ ليه؟ عارفين ليه؟ لانه كان ممسوخ
اصلا في الدنيا. لانه في الدنيا كان اصلا ممسوخ. كان قلبه ممسوخ قلب خنزير بس ما كانش حد شايف. فيه ناس ممسوخة دلوقتي يا جماعة. فيه ناس فيه شباب قلبهم ممسوخ
تلاقي قلب منفوخ قلب. قلب قرد. قلب القرد ازاي ؟ القرد عشان موزاية تطلعها له يتنطط ويعمل اراجوز. هو عشان حاجة في الدنيا يعمل اي حاجة. مشتاق له مستعد يشتغل اراجوز بس تدي له الدنيا. فيه ناس يا جماعة بتتمسخ قلوبها بس ما احناش شايفين شكلها. يوم القيامة دول هيتمسخوا بقى على حقيقة الشكل اللي كانت قلوبهم عليه
فيه ناس بتتمسخ قلبها قلب كلب. قلب كلب ازاي ؟ الكلب تعدي جنبه يهبهب عليك. ترمي له عضمة يهز ديله ويتمسح فيك. اهم كده الموزف المرتشي تدخل عليه في المصلحة الحكومية ما ينفعش يهبهب فيك. الموضوع ده مش هيمشي وانت ورقك مش كامل. طيب حط له في الدرج اللي هو فتحه
حاطط فيه علبة السجاير. كانه بيقول لك دخان يا استاز ارمي له عشرة جنيه. ارمي له عضمة. يقعد يقول لك طب اتفضل طب اجيب لك كرسي. طب خمس دقايق والمصلحة. قلبه ممسوخ قلب كلب
في ناس قلبها ممسوخ قلب حمار ازاي ؟ ماشي زي البهيمة بالزبط. الشلة بتاعة صحبة السوق يقولوا له يمين يمين. شمال شمال رحلة رحلة نادي نادي اكشف شعرك اكشفيه اصبغيه اصبغيه. البسي ضيق البسي ماشيين وراه. ما بيفكروش ما بيفكروش هم بيعملوا ايه. ده مسخ يا جماعة. فيه مسخ للقلوب يوم في الدنيا هيبقى مسخ
يوم القيامة. المغنية اللي بتعمل كليبات دي ممسوخة. مهما الناس شافتها حلوة. الاستايلست اللي بيرقص وراها ولا الاستايلست اللي بترقص وراها. بيرقصوا ورا المسخ اللي قدامهم ممسوخ. ممسوخين زيها. يا جماعة الاطفال اللي بقوا بيتفرجوا على قنوات الاطفال بتمسخهم. تقعد مع الطفل يديها لك انه مسخ زي المسوخ اللي بيتفرج عليها في
القنوات داهية القنوات اللي بتدمر الاطفال. يا اخوانا احنا عايزين نفوق. شارون اللي حارب اللي حارب الاسلام يتمسخ خنزير اللي شتمه النبي عليه الصلاة والسلام في الدنمارك يتمسكوا خنازير. كل دول والخنزير الكبير بتاعهم فنسموا هيبقى عنده علامة على مناخيره ليه ؟ لانه الخنزير الكبير بتاعهم. الخنزير
الاول بتاعهم. طيب ليه يا جماعة؟ ليه يتوسم على مناخيره؟ اشمعنى مناخيره؟ اصل المناخير دي رمز الكبر والانسة. فيتزل يوم القيامة. يا اللي عشان مركز جوزك وفلوسه متهيأ لك ان عيب انك تلبسي الحجاب. سنسمه على الخرطوم. يا اللي عشان وضعك الاجتماعي والطبقة الاجتماعية اللي انت فيها
بيتهيأ لك ان عيب تلبسي الحجاب. سنسمه على الخرطوم. يا اللي عشان ربنا اداك فلوس ومركز. متهيأ لك ان خلاص الدين بقى موضة قديمة بالنسبة لك. وبناتك لازم يلبسوا زي بنات
الراقية والا يبقى عيب. سنسمه على الخرطوم. يا ويل كل متكبر يوم القيامة من ربنا سبحانه وتعالى. من الحرب اللي بينه وبين ربنا. طب ليه يا جماعة؟ طب ليه اشمعنى خنزير اشمعنى يتقلب خنزير عارفين ليه
الوليد ابن المغيرة ربنا سبحانه وتعالى في سورة المدثر قال انعم عليه قد ايه ذرني ومن خلقت وحيدا ما لوش زي وجعلت له مالا دودة تجارة بتجيب له كل يوم اكتر من اليوم اللي قبله. وبنين شهودا. رجالة اولاده رجالة واقفين معه في كل مكان. ومهدت له تمهيدا. فتحت له
طرق لكل حاجة. مهدت له السبل لاي حاجة. للمركز للشهرة. للوسط لاي حاجة. ثم يطمع ان ازيد كلا انه كان لاياتنا عنيدة. شف ربنا انعم عليه قد ايه ؟ شفت طوفان النعم اللي نازل من ربنا عليه؟ شف بقى طوفان الزنوب اللي طالع منه لله في سورة القلم اللي احنا بنتكلم عنها ولا تطع كل
مهين هماس عشر كرابيج نازلة على ضهره. هماز مشاء بنميم حلاف قاعد بيحلف كدب بالله مهين حقير فايز ماشي يتريق على ده وعلى ده. مشاء بنميم بينم بين الناس ووقع بين الناس. مناع للخير معتد اثيم والعياز بالله. بيمنع الخير عن الفقراء بيعتدي على النبي
الصحابة اثيم كل حياته معاصي وصغائر وكبائر. اذا بعد ذلك زنيم. زنيم زي التيس كده. اطل بطنه كبيرة ورقبته منفوخة واحد ياكل ويشرب وقلق وشديد وغليز مع الناس. اذا تتلى عليه اياتنا قال اساطير الاولين. يا جماعة فيه ناس للدرجة دي. فيه ناس
ربنا ينزل لها طوفان النعم ده تطلع له طوفان الزنوب ده. ليه يا جماعة؟ ليه الاغنياء اكتر ناس بيعصوا ربنا؟ رغم انهم اكتر ناس ربنا انعم عليهم. ليه اصحاب والطبقة العليا اكتر ناس بيعصوا ربنا. رغم انهم اكتر ناس ربنا انعم عليهم. ليه يا جماعة؟ ليه؟ ليه ربنا يديها جمال تروح تشتغل ممسلة؟ ليه ربنا يديه صوت حلو
يروح يشتغل يروح يشتغل به مغني. ليه يا اخوانا؟ ليه البنت تلاقي ربنا اداها جمال وشباب ونضارة؟ واداها كل النعم واب وام مسخرين حياتهم عشانها برز ربنا بكل انواع المعاصي. واخر حاجة تفكر فيها ربنا. ليه ربنا يدي للشاب الوسامة والجمال والشباب والكلية والاب الغني والعربية اللي اخر موديل
ويدي له الرفاهية كلها في حياته. ما يسيبش معصية الا ويحارب ربنا بها. ليه ربنا يدي له افدى دين واطيان وتجارة وزوجة واولاد وذرية وعمارات بياكل بالربا برضو ومش راضي انه يدي لربنا ولو ساعة واحدة من حياته. ليه يا جماعة؟ ليه؟ ليه الناس كده؟ ليه الناس وحشة للدرجة دي؟ ليه الجحود ده من الاثار اللي بحس
انا قلبي اتشق وانا بسمعها. لما اسمع ان العاصي لما هيقف بين ايدين ربنا يوم القيامة هيسقط لحم وجهه من كتر الكسوف والخجل من ربنا عرفتم ليه هيتمسخ خنزير وعرفتم مين اللي هيتمسخ وخنازير. كل ناس يا ترى يا ترى اللي احنا شايفينهم دول ؟ النوادي ليلة الخميس النوادي بتاعتنا المباركة الشباب
البنات ليلة الخميس. يا ترى كم واحد منهم قلبه ممسوخ! ويا ترى يوم القيامة كم واحد منهم هيظهر المسخ بتاعه على حقيقته! ياه! جزاء من جنس العمل ربنا ادى له جزاء من جنس عمله بالزبط
زي ابو جهل ابو لهب كده. ابو لهب كان هو ومراته يطلعوا الدهب بتاعهم يصرفوه على حرب رسول الله. ويؤزوا رسول الله. يوم القيامة ها وامرأته حمالة الحطب هتفضل تشيل الحطب بتاع جهنم المتقد نار يولع لها جسمها بالقهر. تروح تولع به جسم ابو لهب جوزها. مش هم حاربوا النبي عليه الصلاة والسلام
هم الاتنين يبقى ده عزابهم في يوم القيامة. يبقى ده عزابهم في النار والعياز بالله. سنسمه على الخرطوم كلمة رعب. شوفوا هيتزل زل شكله ايه. شوفوا المسخ بيوصل لدار ايه يوم القيامة؟ الكلمة التانية المرعبة في السورة فاصبحت
الصليب يعني ايه؟ ده قصة مين؟ انا بلوناهم كما بلونا اصحاب الجنة. ده القصة التانية. اصحاب الجنة يا جماعة. ربنا بيوصف لك مشاهد اول مشهد في القصة اذ اقسموا لا يصرمنها مصبحين. احنا دلوقتي اخر النهار والتلات اخوات تلاتة اخوات شباب. شلة يعني شلة بس اخوات يا شباب يا اخوات
واقفة اهي بس اخوات قريبين من بعض وبيوزوا بعض على المعصية. وهم قاعدين كده اخر النهار الجنينة بتاعتهم الفدادين بتاعتهم الاطيان بتاعتهم طلعت زرع ما فيش ولا كلمة بعد كده بقى وقاعدين بيبصوا له مبهورين هنبقى اغنيا بقى وهنجني الزرع. مش هنعمل زي ابونا مش هنطلقه لله. احنا هناخده كله. ليصرمنها مصبحين
اقسموا اقسموا بايه بالله يا يا جماعة كم مرة باسم الدين انتهكت حرمات الدين؟ هو انا لو جبت خنزير ودهنت بني وكتبت عليه خروف بقى خلاص خروف. انا لو جبت الربا وسميته فوائد بنوك بقى خلاص فوايد بنوك بقى فوايد بقى حاجة فيها فايدة. احنا لو جبنا التبرج وكتبنا عليه حرية مرأة. احنا يا جماعة جبنا
في الاسلام في الصحف العلمانية وكتبنا عليه حرية فكر. احنا يا جماعة جبنا الخمر والمشروبات اللي زي دي وكتبنا عليها مشروبات روحية. احنا از اقسموا بالله بيقسموا بالله يمنعوا الفقير حق الله في هزا المال. لا يصرمنها مصبحين ولا يستثنون. ولا فقير هيوصل لنا. احنا عايزينها كلنا
احنا عايزين الدنيا كلها. احنا عايزين ناخدها كلها ما حدش ياخد مننا حاجة من الدنيا ابدا. ولا يستثنون. ناسيين ان ربنا من فوق سبع سماوات بصة على قلوبهم يرى قلوبهم. ناسيين ان ربنا
طلع عليهم وسامحهم من فوق سبع سماوات. ناسيين ان الملايكة بتدعي كل يوم على اللي بيبخل على الفقير. اللهم اعطي ممسكا تلفا. التلف ان فلوسك تفضل قدامك بس تلفت سيلفت كان فيه زمان فيلم في التليفزيون كانوا جايبين ناس بيتاجروا في المخدرات والمخدرات تلفت. واحد منهم اتجنن وواحد منهم انتحر. اهو ده الجنون بقى. لما تلاقي النعمة
قدامك بس تلفت بس باظت. المشهد التاني ولا يستسنون خلاص روحوم ومقررين مش هيدوا لحد حاجة. بالليل المشهد التاني بالليل فطاف عليها طائف من ربك وهم نائمون. حاجة حصلت ما نعرفش هي ايه. حصدتها. فاصبحت كالصهيم. يعني ايه الصريم؟ بقت متفحمة
بقت رماد اتولعت بقى منظرها اسود فاحم زي الليل بقت رماد خلاص انتهت اتدمرت اتنسفت ما عدش فيها ولا عنباية. ربنا ما ساب لهمش ولا بلحاية. ربنا ما ساب لهمش ولا تفاحة ما ساب لهمش حاجة. واحيط بثمره. كل حاجة انتهت. المشهد التالت الصبح بدري بقى
نادى ومصلحين يلا اصحى. ان اغضوا على حرثكم ان كنتم صارمين. مش انتم ناويين ولا ايه؟ اه ناويين. فانطلقوا وهم يتخافون. احنا طبعا من ورا الستارة هنموت لو رحنا من الضحك
احنا عارفين اللي حصل لهم والانتقام اللي نزل عليهم بس هم لسة مش عارفين. الا يدخلنها اليوم عليكم مسكين. خلاص؟ خلاص. ناويين ناويين. وغدوا على حرب قادرين. يعني ايه حرب يا رب؟ حرض يعني مانع
حرمان يعني ايه ربنا بيسخر منهم. كلمة كلها سخرية. بيقول يعني هم كانوا عايزين يمنعوا الفقرا هم فعلا هيمنعوا الفقراء. بس مش لانهم هياخدوا الحاجات ويخبوها لان ما عادش في حاجة
يمنعوها من اجمل كلمات القرآن. وغدوا على حرب قادرين. فلما رأوها المشهد الرابع وهم داخلين فلما رأوها ففوريا. ايه ده! ايه ده لأ. احنا غلطنا في الطريق. الفحمة المولعة ديت مش مش جنتنا. مش اطياننا مش فدادينا. ايه ده! لا لا لا بل نحن محرومون
هي دي ربنا. احنا عارفين الطريق كويس. ايه ده شقى عمرنا ضاع. دنيتنا ضاعت. بين يوم وليلة بقينا معدمين. كنا عايزين نحرم المساكين بقينا مساكين اكتر منهم كنا عايزين ما نديش للفقراء بقينا فقرا اكتر منهم. ايه ده! انا بل نحن محرومون. قال اوسطهم الم اقل لكم. مش قلت لكم مش قلت لكم
ما يتقالوش لأ. مش قلت لكم ربنا ما يتعصاش. مش قلت لكم ربنا ما ينفعش تدي له ضهرك. مش قلت لكم ربنا ما يتحاربش وما يتبارزش بالمعاصي. لولا تسبحون قالوا
سبحان ربنا انا كنا ظالمين. غلوتنا يا رب احنا اللي غلطانين يا رب. احنا اللي نستاهل يا رب. اخر مشهد عسى ربنا ان يبدلنا خيرا منها. انا الى ربنا راغبون. مشهد التوبة وهم تايبين وبيقولوا خلاص يا رب. تبنا يا رب. يا جماعة. يا جماعة العقوبة لما نزلت
نزلت اقصى عقوبة عارفين لما يقول لك هنوقع على المجرم اقصى عقوبة اقصى عقوبة نسف. دنيتهم اتنسفت اصبحت قسارين. كل حاجة انتهت في لحزة. تاني حاجة العقوبة لما نزلت نزلت فورية فورية يعني ايه يعني بين يوم وليلة الانتقام نزل. اوعى تفتكر انك بعيد عن ربنا ولا ما انتاش في ايده. اوعى تفتكر كده. الشاب اللي كان داخل الكلية لقى بنت داخلة الكلية
وصلها في واحد يعني بتاع عربية كارو معدي نازل بالكرباج على الحمار نزل على وش صاحبنا والعياز بالله. ده كرباج الاخرة قبل ما يدوق كرباج الدنيا فضل يعصي ربنا. يا جماعة العقوبة ممكن تنزل فورية اسرع مما نتخيل. خدوا بالكم العقوبة لما نزلت نزلت من جنس العمل. كانوا عايزين يمنعوا المساكين بقوا مساكين. خدوا بالكم يا
يا اخوانا السبب ايه؟ هم منعوا المساكين؟ لأ كانوا ناويين. يعني ايه كانوا ناويين؟ قلوبهم. قلبك قلبك ربنا بيعاملك بناء عليه. حتى لو لسة ما عصتيش المعصية اللي جوة قلبك نفسك فيها. قلبك ربنا بيحاسبك عليه. لو ربنا شاف من قلوبكم الحب والخشية له
هيديكم ايه؟ ولو ربنا شاف من قلوبكم حب الدنيا والاعراض عنه هيعمل فينا ايه؟ يا جماعة قلوبنا فعلم ما في قلوبهم فانزل السكينة عليهم واثابهم فتحة فتح لهم الدنيا كلها بسبب قلوبهم واللي كان في قلوبهم. يا جماعة قلوبنا يا جماعة. قال اوسطهم الم اقل لكم
اول واحد فاق فيهم كان اوسطهم. وهم فاقوا لما هو فاق. خليك انت السبب في ان شلتك كلها تلتزم خليكي انت السبب في ان شلتك كلها تلتزم. خليك انت السبب في ان جيرانك وعيلتك كلها تلتزم. خليك انت السبب في ان كل كل الغافلين اللي حواليك يفوقوا
لك انت السبب ان بيتك كله يقعد لربنا. خليكم انتم السبب ان الناس تفوق. طب يا جماعة قال الم اقل لكم يعني ده ده كان صالح. امال ايه اللي خلاه يمشي كده
صحبة السوء ايه اللي ضيع التاني دهو ؟ ده هو كان صالح اهو واضح. ايه اللي خلاه ينجرف في الطريق معهم صحبة السوء ضيعته. خلت كل دنيته كالصريم. دمرت له دنيته
السوء يا اللي ماشي مع مع واحد بيبزك على المعصية. يا اللي ماشية مع واحدة بتوزك على المعصية اتقوا الله في صحبة السوء. يا جماعة السورة كلها انهيارات بسبب صحبة السوء. الوليد ابن المغيرة اللي اتكلمنا عنه. عارفين ايه اللي دمره؟ كان هيسلم. خلاص قال ان اعلاه لمثمر وان اسفله لمغدق. وانه يعلو ولا
اللي عليه انبهر بالقرآن. ابو جهل راح ابو جهل راح له فضل يوزه لغاية ما ضيعه. دمر له اخرته ورماه في جهنم خالد فيها. بسبب صحبة السوء. يا اخواننا التلاتة واللي اصحاب الجنة مين اللي ضيع اللي في النص ما كان مستيقز صحبة السوء. يا اخوانا ويدعون الى السجود فلا يستطيعون. هو ايه اللي خلاهم ما يصلوش
صحبة السوء. عشان كده ربنا ما قالش فلا يستطيع فلا يستطيعون. كلهم الشلة كلها اتلمت مع بعض والجماعات مع بعض. صحبة السوء بتدمر. اللي بيشرب مخدرات مات وهو في حمام المسجد بيشم شمة زيادة. اللي بيشرب مخدرات ومات وهو في حمام بيته بيشم شمة زيادة. اللي بيشرب مخدرات ومات كل ده ليه؟ عشان صحبة السوء
انا مش باحزرك من تعبان هيقرصك لأ. اخطر. انا مش باحزرك من من عقرب هيلدغك. لأ. اخطر. انا مش باحزركم من ابليس. انا باحزركم من جنود اللي متسخرين عليكم عشان يضيعوا لكم حياتكم
يا جماعة قاتل المئة قتل مية ولما حب يتوب وجري على الصحبة الصالحة في الارض اللي فيها صحبة صالحة مات قبل ما يوصل دخل الجنة مش لانه كان مع الصحبة الصالحة. لانه بس قرب منهم. بس كان كل ما تقرب من الصحبة الصالحة انت بتقرب من الجنة. وكل ما تبعد عن الصحبة الصالحة انت بتقرب من النار
وكل ما تقرب من صحبة السوء انت بتقرب من النار. يا جماعة انقزوا مصيركم يا جماعة. انقزوا مصيركم واتقوا ربنا في الصحبة اللي انتم مصاحبنها. عايز تطلع كلمتين وبس النبي خلص الموضوع ولا تصاحب الا مؤمنا. هتسمعي كلام النبي
هتسمع كلام حبيبك هتسمعوا كلام رسول الله يا جماعة. اللي احنا بنقول حبيبنا يا رسول الله. ما تصاحبوش غير الصوامين القوامين. المجتهدين في الدعوة. اللي بيختموا القرآن وبيحفظوه وما تصاحبوش غير اللي شغالين في الدين. ما تصاحبوش غير اللي عارفين ربنا. ما تصاحبوش غير اللي بيحبه ربنا وبيعظمه ربنا. ما تصاحبوش غير اهل القرآن واهل الايمان يا جماعة
فاصبحت كالسريم تاني خبطة القصة دي فزيعة. ليه ؟ لان هي بتقول لنا بنص واضح ان العبد ليحرم الرزق يتحرم النعمة بالذنب يصيبه. بسبب الزنب تلاقي الاب يقول احنا حياتنا كرب ليه؟ ده انت مراتك مشغلة التليفزيون على قنوات كلها
ليل نهار. وبنتك مشغلة الكاسيت على الاغاني ليل نهار. وابنك مشغل الكمبيوتر على موقع ما يعلم بها الا ربنا طول الليل. وبنتك التانية بتخرج متبرجة كل يوم. وولادك عندهم اختلاط وتبرج وسفور في الجامعة. وممكن يكون كمان مرتشي في الشغل بتاعهم وبياكل بالربا. انى يستجاب له؟ هيرزق ازاي؟ ده السيدة عائشة قالت اللي ما
ما تصليش الفجر جماعة بيرزق ازاي ؟ امال اللي بيعمل كل المعاصي دي يرزق ازاي ؟ ده انت قافل الباب بينك وبين الرزق ومتربسه وجبت قفل وقفلت بالقفل ورميت المفتاح في البحر. هترزق ازاي؟ هيفرج الكرب ازاي؟ الجنة دي اصحاب الجنة. الجنة اللي يبارك فيها ان ابوهم كان كثير الصدقة. واللي
ودمرها ان هم ما رضوش يعبدوا ربنا بها. يعني يا جماعة اللي بيجيب الرزق القصة بتنطق. اللي بيجيب الدنيا الدين. واللي بيضيع الدنيا نقص الدين. يا جماعة بلاش ربنا يديك الدنيا بايديه تضيعها بايديك. يا اخوانا اوعوا ربنا خطيبتك بايده. لو عصيت ربنا معه هياخدها منك. يا اما
خد السعادة منك ومنها انتم الاتنين. ما لك بايده لو عصيت ربنا بياخده منك. صحتك بايده لو عصيت ربنا بها هياخدها منك. يا جماعة فوقوا اوعى اوعى تفتكر انك هتنال رزقه بمعصية الله. شغلانة حرام ولا وظيفة حرام وفي الاخر حد من عيالك يعيا تصرف كل الفلوس في مرضه. اوعى تفتكر يا حبيب قلبي انك انت هتنال
عدم معصية ربنا. اوعوا يا جماعة. الكلمة التالتة الكرباج التالت. الكلمة اللي يرتجف لها القلب التالتة في الصورة. الكلمة اللي توقف القلب. ها ويدعون الى السجود فلا يستطيعون يوم يكشف عن ساق يوم القيامة اشد لحظة في يوم القيامة واصعب وقت في يوم القيامة. ويدعون الى السجود فلا يستطيعون. ليه؟ لاني اتشال له شلل كامل. لان
النعم اللي اداها لهم في الدنيا المفاصل والغضاريف اتسحبت منها كلهم. لانهم جسمهم بقى عامل زي صبة الاسمنت بقوا مهطعين. مهطعين يعني شلل في الاعصاب في جميع اعصاب جسمهم باصين مبرقين رقبتهم لقدام جسمهم متخشب مرعوبين بيجروا على على الناحية بتاعة بيجروا على ناحية النداء مرعوبين شلل في الاعصاب
بصوا يا جماعة فلا يستطيعون خاشعة ابصارهم ترهقهم ذلة. ابصارهم خاشعة ليه؟ ليه؟ ليه الزل ده؟ ليه الذل ده؟ لما شافوا النار وشافوا اللي في النار وشافوا عجزهم عن السجود. وقد كانوا يدعون الى السجود
وهم سالمون انتهز الفرصة قبل ما الرخيص يبقى غالي قبل ما السهل يبقى صعب اوي انتهزوا الفرصة يا جماعة انتهزوا الفرصة واخت جوزها نزل يصلي العصر في الجامع وقعدت في العربية لقت حاجة جاية بتتحرك فبتبص لقت يعني اخ شاب ربنا يبارك فيه ويحفزه يا رب ولكن مبتلى في رجليه رجليه مش
جاي بيزحف على الارض وقت الصلاة. بيزحف في عز الحر والعرق بيتصبب منه عشان يدخل يصلي في المسجد. بتقول لما شفت المنزر انا قلت ايه ده ؟ لاتوها ولو حبوا. بتقول دموعها نزلت من عينيها. يعني دموعها انهبرت من عينيها. ايه ده! اللي قاعدة هي وجوزها قدام التليفزيون مش راضيين يقوموا وقت الصلاة
لعب قدام المباراة ولا بيلعب ماتش وقت الصلاة. اللي قاعد في عربيته ولا سايق عربيته ولا سايق الميكروباص بتاعه وقت الصلاة وما بيصليش. ولا سايق التاكسي بتاعه ما بيركنوش ساعة الصلاة. يا جماعة
الشاب اللي بيسمع حي على الصلاة. حي على الفلاح وما ينزلش يصلي وقت الصلاة. هم فين من الراجل دهو؟ يا جماعة احنا في طاعات سهلة في ناس صعبة عليهم بس بيعملوها. اخت في الحرم الشريف كانت رايحة فلقت واحدة جاية لها شكلها تركية اعجمية. فبتقول لها يا حاجة يا حاجة فبتقول
آآ نعم فبتقول لها انت تقرأ قرآن قالت لها ايوة انا بقرأ قرآن فقعدت تبكي قعدت دموعها تنزل. قالت لها انت بتبكي ليه؟ قالت لها انا ما القرآن قالت لها ليه؟ قالت لها ما اعرف وقعدت بتقول اول ما قالت ما اعرف انفجرت في الدموع وانفجرت في البكاء لما قالت ما اعرف. مقهورة انها مش قادرة
قالت لها طب قولي يا رب ربنا يعينك وتعرفي تقري القرآن العربي. قالت لها انا انا يا رب يا رب افتح قلبي اقرأ قرآن. يا رب افتح قلبي اقرأ قرآن
بتقول التانية اول ما شافت منظرها قعدت تبكي. قالت لها طب انت حافظة سورة الفاتحة سمعتها؟ وسمعت لها الصور القصيرة اللي في اخر القرآن. قالت لها انا ما اقرأ قرآن انا اروح
انا اما اقرأ قرآن اروح النار انا اروح النار لو ما قرتش القرآن. عايزة تختم القرآن. انت ختمت القرآن امتى اخر مرة؟ اعجمية وهتموت عشان تختم القرآن انت ختمت القرآن اخر مرة تعرفوا تعاهدوا ربنا في اللحزة دي انكم تختموا القرآن الاسبوع دهوه تعاهدي ربنا انك تبدأي بعد الحلقة دي في خاتمة تخمي
فيها قبل الحلقة بتاعة الاسبوع الجاي. بتبكي عشان مش قادرة يا جماعة. مش قادرة تقرا قرآن. واحنا قادرين قادرين وما بنقراش. عرب وما بنقراش. متعلمين وواخدين اعلى وما بيقراش يا جماعة. سبحان الله العظيم! يا اخوانا يا اخوانا اللي ميتين الوقتي في المقابر اقصى امنية لهم يوم يرجعوا يعبدوا ربنا. ما اليوم اهو
اعبدوه بقى. استسمريه. عمرنا بيضيع مننا ليه يا جماعة من غير ما ندرى؟ عمرنا بيضيع مننا غصب عننا ليه؟ انت لو عشت سبعين سنة سبعين سنة لو كل يوم ضيعت خمس دقايق في اي حاجة يبقى ضيعت تلات شهور من عمرك
لو كل يوم ضيعت ساعة نوم زيادة ولا اي حاجة ضيعت تلت سنين من عمرك انت بتاكل في اليوم لو نص ساعة في الوجبة الواحدة يبقى ضيعت خمس سنين من عمرك. بتنام تمان ساعات بمجموعهم اربعة وعشرين سنة من عمرك. ده لو عشت سبعين سنة
بتشتغل او الكلية او السكاشن والراوندات والمحاضرات او التجارة والسفر والرايح والجاي. سبع ساعات يبقى واحد وعشرين سنة من عمرك. لو قعدت في المطبخ ساعة في اليوم مش عشر ساعات تلات سنين من عمرك. لو قعدت قدام المكياج قبل الكلية ساعتين ما لناش دعوة. احنا بنحسب المباحات بس مش المعاصي. لو انت بعتيها
ورسايل ومسجات ومكالمات. نص ساعة بس في اليوم. نص ساعة بس التليفون. يبقى سنة ونص من عمرك. لو انت في المواصلات وبالزات لو انت من اهل القاهرة خدت نص ساعة نص ساعة ايه ده خمس ساعات. يبقى سنة ونص من عمرك. يعني يا جماعة بعد الكلام ده كله المباحات بيروح فيها واحد وستين سنة من السبعين سنة
تسع سنين توصل بهم لربنا. ما فضلكيش غير تسع سنين توصلي بهم للجنة. ما فضلكش غير تسع سنين تعتق بهم رقبتك من النار. يا اخوانا هنعمل ايه مع ربنا سبحانه وتعالى
هنوصل لربنا ازاي؟ هنعمل ايه؟ هنوصل للملك العظيم سبحانه وتعالى ازاي يا جماعة؟ ولو بقى مباراة في ساعة ونص يوميا وساعة ونص قدام جرايد الكورة وقدام قنوات الكورة التسع سنين الباقين راحوا. راحوا في الكورة
مش عايزين نندم يوم القيامة. مش عايزين نندم على عمرنا. انا مش عايز حد منا يندم على عمره يا جماعة قدام ربنا سبحانه وتعالى. مش عايز حد مننا ييجي يقول يا ريتني اللي
ما بيصلوش في الدنيا يوم القيامة هيقضوا الفروض. ما هم ما صلوش خالص بقى. ما صلوش ولا تابوا في الدنيا. يقضوا الفروض كلها في جهنم. كان في الدنيا بيسجد بيسجد على سجاد الصلاة. في النار يسجد على جمر جهنم. كان في الدنيا بيتوضى بماية دافية او باردة حسب الجو. في النار يتوضى من الحميم والغسلين. كان في
ده ده اثر عن بعض السلف. كان في الدنيا ممكن يشغل التكييف. في النار ريح السموم بتهب عليه. كان في الدنيا يا جماعة. كان في الدنيا تخيل وهو بيصلي كده وبيركع
اسجد ومفاصله سليمة. في النار ما عدش فيه مفاصل اصلا. متخشب لو جه يركع او يسجد يتكسر يتقطم نصين. والعياذ بالله. انتهزوا الفرصة يا اخوانا خاشعة ابصارهم ترهقهم ذلة. وقد كانوا يدعون الى السجود وهم سالمون. الكلمة المرعبة الرابعة سنستدرجهم من
حيث لا يعلمون سنستدرجهم يعني ايه استدراج؟ عارفين لما يكون فيه فار مؤزي ويتعمل له مصيدة ويتحط له حتة اكل بيستدرج عشان يتبات. استدراج انت بتعصيني ؟ طيب. انت بتتبرجي انا هاديكي نعم. انا هاجوزك. انت بتاكل حرام هاديك فلوس اكتر. انت بتعصيني افتح عليك في الدنيا اكتر. بس مش عشان آآ اكرمك
عشان استدرجك للنار والعياز بالله. يا اخوانا فرعون لما كان بيجري ورا موسى ناحية البحر. ما كانش بيجري كان بيستدرج من الله سبحانه وتعالى. ده كل استدراك من ربنا. يعني ممكن النعم تتسحب بسبب المعاصي. وممكن النعم تزيد بسبب المعاصي استدراج من الله سبحانه وتعالى. يا خوفك من كل
ما جت لك بعد ما عصيت ربنا معصية تترعب. احسن تكون استدراج والله العظيم. الكلمة الخامسة المرعبة في السورة فالتقمه الحوت. التقمه الحوت ازاي ؟ سيدنا يونس يا جماعة وان يونس لمن المرسلين اذ ابق ابق. نبي من انبياء الله عشان مرة بس. ربنا ما قالوش اخرج من قومك وخرج من قومه وسابهم
يتسمى عبق يتسمى عبد ابق ازاي يا رب! ده العبد اللي يهرب من سيده! عشان معصية واحدة! اومال اللي بيعصي ربنا ليل نهار! اذ ابق الى الفلك المشحون فساهم فكان من المدحضين
لما السفينة بدأت تتهز وقالوا نرمي واحد كل ما يعملوا قرعة تيجي على يونس. يبقى انت لما بتعصي ربنا كل ابتلاء ييجي عليك انت. اشمعنى انا؟ لانك انت اللي بتعصي. الابتلاءات
تحيط بك. ده لسة. ده لسة بعد كده تترمى في بحر الهموم والاحزان. ده لسة بعد كده حوت الابتلاءات والنكد والغم. والقلق والاكتئاب ييجي يبلعها فساهم فكان من المتحضين فالتقمه الحوت كانه لقمة. يعني مخلوق عظيم من مخلوقات الله. يعني ربنا جنوده عظيمة
يعني ربنا بيخوفنا من جنوده يا جماعة فالتقمه الحوت. والحوت هياخده ينزل به في البحر في القاع. لو انت في بحر الهموم. لو نجيت من الحوت وخرجت من حوت الابتلاءات. هتلاقي نفسك في قاع البحر. هتيجي تطلع تلاقي
نفسك في زلمة الليل هتروح فين ؟ ما لكش غيره. ما لكش غير انك تهتف لا اله الا انت سبحانك. اني كنت من الظالمين. فلولا انه كان من المسبحين كان له عمل صالح بيعمله خلى ربنا ينجيه. انت ايه اللي ربنا ينجيك من الابتلاءات بسببه؟ للبث في بطنه الى يوم يبعثون. مش لا مات
تفضل في الهموم والاكتئاب على طول لغاية ما تموت ليه؟ عشان المعاصي مستمرة ما انقطعتش. لازم ندبح المعصية من حياتنا. لازم نقطع سلسلة المعصية من حياتنا. يا ترى انت يا ترى انت فين ؟ يا ترى انت الوقتي واقفة على الشط بتراوضي نفسك اعصي ولا لأ ؟ اقرب من المعصية ولا لأ ؟ ولا بدأت تركبي السفينة وتتبغمقي في البحر وبدأت
انت كمان تغمق في البحر ولا خلاص انت دلوقتي في بحر الابتلاءات والهموم ومش عارفة ترجعي ازاي ولا حوت الابتلاءات وعقوبات المعاصي ابتلعك ولازم يا تتلحق يا ما من ربنا سبحانه وتعالى. يا ربنا يغيثك يا اما مش هتتلحق وهتضيع. يا ترى احنا فين يا جماعة؟ يا ترى احنا بنعمل ايه يا جماعة؟ يا ترى هنقرب من ربنا بجدية ولا لأ؟ يا ترى هنتوب
ولا لأ ؟ زي ما قلت لك السورة بتقول لك توب. توبي. توب قبل ما تدوق ذل سنسمه على الخرطوم. توبي قبل ما الدنيا كلها تضعف في حسرة فاصبحت كسارين. تب قبل ما تدوق حسرة القيامة ويدعون الى السجود فلا يستطيعون. توبي قبل ما تتعرضي
في كل نعمة جاية لك تبقى استدراج للنار والعياذ بالله سنستدرجهم من حيس لا يعلمون. تب قبل ما الكون كله يتسخر ضدك. فالتقمه وهو مليهين. توبوا يا جماعة. يا جماعة سيدنا سيدنا يونس عليه الصلاة والسلام كل حاجة فجأة اتحولت ده عشان حاجة واحدة بس. وتاب وعاد الى الله فاجتباه ربه
فجعله من الصالحين. ممكن يشتبيك. ممكن يخليك من الصالحين. ممكن يرفعك. ممكن يحفظك. ممكن يكرمك. ممكن يملى قلبك ايمان. ممكن ينزل عليك اليقين اخلاص ممكن يسعدك في الدنيا والاخرة. بس تب وارجع بس قولي لا اله الا انت سبحانك اني كنت من الظالمين. الرسالة الاولى تب
قبل ما تندم الندم الاليم. الرسالة التانية يا جماعة. خافوا على كل نعمة من نعم الدنيا. الرسالة بتقول لك خاف على كل نعمة في حياتك. ليه؟ اصل كل معصية بتيجي تصيب نعمة تدمر نعمة خدوا بالكم يا جماعة. هو ايه سبب الهم والغم في الدنيا كلها؟ هو ايه سبب الالم والمرض على وجه الارض؟ هو ايه سبب القلق والاكتئاب
الحزن والضيق والخنقة هو ايه سبب الزلازل والبراكين والاعاصير غير الزنوب والمعاصي؟ هو ايه سبب السرطان والفشل الكلوي على وجه الارض؟ هو ايه سبب تلوس الماية وتلوس الهوا وفي وسط حرارة الجو وتلوس الانهار وقاحة الارض الزراعية وقلة المطر غير الزنوب والمعاصي. هو ايه يا جماعة السبب في الهموم والابتلاءات اللي
ما فيها غير الزنوب والمعاصي. عاملين زي مريض عنده سكر وهو عنده مرض السكر بدأ السكر يعلى. وبدأ يتعب. فبدأ يروح لدكتور بيقول السكر بتاعك عالي جدا جدا. هو فيه ايه؟ يقول له مش عارف
لازم تعرف السبب ايه بالتأكيد فيه حاجة بتاكلها مبوزة لك السكر يقول له مش عارف. السكر يزيد اكتر. والمضاعفات تبدأ تيجي في كل عضو من اعضاء جسمه. وهو بيقول للدكتور انا مش
برضو لازم تعرف والا والا هتضيع والا هيقضي عليك. انت لازم تعرف سبب هموم حياتك. لازم تعرفي سبب ابتلاءات حياتك لازم تعرفوا سبب مشاكل حياتنا يا جماعة وايه اللي هنضيع. زي واحد اتجرح جرح والجراح قفله له. فجأة بعد ما الجرح بدأ يلم. بدأ يسخن ويحمر ويجمع
تاني وبدأ الصديد يجيب له حمى في جسمه ويجيب له سخونية وبدأ الصديد ينتشر في دمه. وبدأ يحس خلاص انه هيموت. ليه؟ لازم يكتشف ان الميكروب اللي دخل في والا يموت. لازم نكتشف الميكروب اللي دخل في حياتنا دمرها. المعاصي والزنوب يا جماعة. اللي دمر النعم في حياتنا هي المعاصي والزنوب يا جماعة. انا عايزك تركز
معي. انا عايزك تركزي معي. النبي عليه الصلاة والسلام بيقول لنا كلنا حديس من الاحاديس اهو. من كانت الدنيا همه ومن كانت الاخرة همه. انا عايزكم تركزوا معي يا جماعة اقصى تركيز. من كانت الدنيا همه انت دي ولا دي. انت دي ولا دي. من كانت الدنيا همه هيموت على الدنيا. هيموت. كل ما يشوف عربية فور بيفور معدية عينيه هتطلع
عليها. كل ما يشوف برج طالع قلبه هيطلع من صدره عليه. كل ما تشوف محلات موديلات نسائية جديدة. تروح تنكد على جوزها طول الاسبوع. وتضرب بوز ليه لان قلبها مقهور على الدنيا. من كانت الدنيا همه فرق الله عليه شمله. ازاي؟ ما هو ماشي هيموت. عايز شقته تبقى احسن من افخم محل جديد
عايز عربيته تبقى فول اوبشنز. عايز مراته تبقى اجمل من اجمل مؤثرة. فرق الله عليه شملة. يعيش قلبه متمزق بسكاكين حب الدنيا. تعيش متمزق بسكاكين حب الدنيا. لسة كمان يا جماعة مش دي العقوبة بس. مش تمزيق بس هي العقوبة. وجعل فقره بين عينيه. فهو
ازاي ؟ عارفين لما اجيب قلم مسلا من الاقلام واحطه بين عينيا وابص له انا عايزك تبص للالم. هتلاقي عينيك الاتنين تتحول على الالم. عينيك الاتنين تتحول عليه. يعني ما عدتش شايف غيره. ربنا يحط لك فقره يحط الفقر
بين عينين اللي بيحب الدنيا ليه ؟ ما عدش يشوف غير فقره. يبقى معه ملايين ومش شايف غير مرض السكر اللي عنده. يبقى معها الف نعمة ومش شايفه غير الابتلاء اللي عندها. يبقى ربنا مدي له عشر
اولاده مش شايف غير المشكلة اللي عنده. شعر فقره بين عينيه. واتته وهو لم يأته من الدنيا الا ما كتب له. انت لو ربنا كاتب لك النهاردة مليون جنيه رزق
والدنيا كلها اجتمعت عشان يبقوا مليون وشلن مش هيقدرم فيلم غباء في غباء اللي هوليوود صورته صوروه ليه؟ ما هو الفيلم متمثل في الواقع اهو. اهل حب الدنيا والامن من اول ليلة في القبر بيمسلوه بطلاقة منقطعة
النظير يا في الاخر ما يجيلوش غير نصيبه وبرضه هيموت على الدنيا. ومن جعل الاخرة هما. ها اللي يخلي الاخرة همه ربنا يدي له ايه؟ اللي ينام هقول لك ايه يا رب
هقابلك اقول لك ايه؟ لما تسألني عن نعمة نعمة. لما تسألني عن معصية معصية. لما تسألني عن ساعة ساعة من ساعة الغفلة في حياتي هقول لك ايه. وقبل الموت هابشر
ولا لأ ؟ يا رب وساعة ما هانزل القبر يا رب هيبقى سجن انفراطي وتموت جمر وحبسة تحت الارض ولا هيبقى روضة من روضات الجنة. وساعة ما اقوم من البحث يا رب الملايكة
هتاخدني على طول ملايكة الرحمة ولا هتوه وسط الملايين في الحر والعرق؟ يا رب ينام يبكي من خوفه من الاخرة يصلي يبكي من كل اية بتزكره بالاخرة كل دوسوا وقته وعمره وليله ونهاره مسخره ومسخراه لاجل الاخرة. ومن كانت الاخرة همه. انت كده انت كده انتم كده يا جماعة
سمع الله عليه شمله. ازاي ازاي يا رب! ده التاني هيموت على الدنيا وكل ما الملايين تزيد في جيبه كل ما الهم اللي مرسوم على وشه يزيد. لو اتفك الهم اللي في قلبه على
اهل الدنيا كلها يحول الكرة الارضية لمستشفى امراض نفسية. وده يعني مش شايل هم الدنيا. وربنا محبب فيه كل الناس وميسر له رزقه ومحبب فيه مراته. وجيرانه وولاده. وكل الناس ازاي يا رب
سبحان الله العظيم جمع الله عليه شمل وجعل غناه في قلبه. غناه يبقى هنا في قلبه. ازاي يبقى غناه في قلبه؟ غناه مش بفلوس لو تيجي له جلطة. غناء مش في شهادة. لو الشهادة ديت راحت منه خلاص يضيع ويزعل. لو ما عرفش يجيب الكلية اللي هو عايزها. غناه مش في مركز جوزها وفلوس جوزها. غناه مش في شاب
ولا موديل عربيته. غناء مش في سعر اسهم البورصة بتاعته لو نزلت يجي له زبحة. غناه مش في عياله لو عيل منهم سقط يتشل. غناه. مش في الشركة بتاعته لو
صفقة من الصفقات يجي له ضغط فيها. غناه بكلمة يا رب. عارف ان كلمة يا رب يا كل اللي في الخزان يبقى في جيبه بها. عارف ان صحة الدنيا كلها
في التلت الاخير يبقوا في جسمه. عارف ان عزة الدنيا كلها بصيام اتنين وخميس وقراءة ورد القرآن يبقوا في حياته وفي مركزه. عارف عارف بحر الهموم يتشقلبه بكلمة يا رب. عارف ان الحوت الابتلاءات ينجى منه بكلمة يا رب. عارف ان نار المرض تبقى برضو وسلام عليه بكلمة يا رب. مليونير
ملياردير باشا. باشا. انما التاني الغلبان داهوت الغلبان دوت يقول لك بس اكمل المليون. يقفل عشرة والهم على وشه وفي قلبه. طب بس طب ما اخد الماجستير ياخد الماجستير والدكتوراة والمعادلة الامريكية والهم على وشه وفي قلبه. طب بس اما اتجوز واحدة زي القمر تقول للقمر انزل وانا اطلع مكانك يتجوز واحدة وشها زي القمر
طبعها زي النار المولعة تخلي له حياته حريقة. انما التاني ملك. ملك عايش زي الملك. اي حاجة نفسه فيها يقول يا رب. اي مشكلة تقابله كانه لوا او اركان بيقول يا رب اي ازمة تقابله كانه ملياردير يقول يا رب على طول. يا جماعة يا اخوانا يا اخوانا جعل غناه في قلبه. غناه يبقى هنا يبقى مالي قلبه
وغناه بالله بالطاعة بقيامك تبقي غنية. بصيامك تبقى غني. بالقرآن وورد القرآن وختم القرآن تبقى غني. بنقاب اكتب بدعوتك الى الله تبقى غني. بجهدك في الانطلاق الى الله تبقى غني بالله. بعلاقتك وصلتك المتينة بالله تبقى غني. مش بالدنيا. ده الدنيا دي
اصلا عقوبة زنب. لما الانسان اذنب زنب ربنا نزله للدنيا عقوبة. عايزين سعادة ايه من ورا عقوبة. مستنيين فرحة ايه من ورا التالتة بقى اتته الدنيا وهي راغمة. يعني ايه وهي راغمة؟ مناخيرها في التراب. يعني ايه؟ يعني يبقى الشاب كده عايز يتجوز واحدة بس مش قادر ابوها غني اوي وهو غلبان خالص
هو اللي جاي له لغاية عنده يا ابني انا يشرفني طبعا الشباب الوقتي ايوة ايوة خلاص احنا هنتدين هنتوب الوقتي انا يا ابني يشرفني انك تبقى عريس لبنتي. هو ايه ده! هو فيه ايه! انا انا انا هو فيه واحد فينا عاقل وواحد مش عاقل ولا ايه! ويبقى كرم منك يا بني لو قبلت شقة في العمارة بتاعتي
ويبقى لطف منك يا ابني لو قبلت وظيفة في الشركة بتاعتي. وصاحبنا قاعد يخبي فردة الجزمة المقطوعة ورا فردة الجزمة السليمة عشان ما تبانش. وضامم ايديه عشان القطع اللي في البلوك
ما تبانش وبيقول له طيب يا عمي ان شاء الله استخير وابقى ارد عليك بس انا يا ابني ابقى سعيد انا ومراتي وبنتي لو وافقت. طب ان شاء الله يا عم اوعدك ان انا هافكر. اتته الدنيا
اصل انتم بتضحكوا! اصل مش هو مش هو اللي جاب الراجل. ده ربنا اللي جابه له. ربنا اللي جاب له الدنيا وهي راغمة خافوا على كل نعمة يا جماعة. خافوا على كل نعمة انها تتسحب بسبب الزنب. سورة القلم كلها نعم اتسحبت بسبب الزنوب. اصحاب الجنة الدنيا كلها اتسحبت بسبب الزنوب
اللي يدعون الى السجود فلا يستطيعون غضاريفهم ومفاصلهم اتسحبت بسبب الزنوب. سيدنا سيدنا يونس عليه الصلاة والسلام لما حاجة بس واحدة الدنيا كلها بقت وحوش. الناس وحوش ترميه في البحر. والحوت وحش والحوت ما له بالبشر يبلعه. ولما قال يا رب ياه! الحوت بقى خدام عنده. والناس كلهم
على ايديه. والارض نبتت له شجرة يقطين. الدنيا كلها بقت خدامين. اخر سورة القلم ربنا سخر الحوت لسيدنا يونس واول سورة الحق اللي بعدها سخرها عليهم سخر الريح على قوم ثمود وعد سبحان الله العظيم سبحانك يا رب! يعني الكون كله بايدك
يسخر لك لو انت قطعته ويسخر عليك لو انت عصيت طيب والوليد ابن المغيرة ربنا سحب منه نعمة الادمية ومسخه خنزير بسبب زنوبه. ما انت بنعمة ربك بمجنون يعني ايه
يعني فيه تهديد ضمني ان نعمة الدين تتسحب بسبب الزنوب. ان القلب يتمسخ بسبب الزنوب. ان القلب يتقفل ويطبع عليه بسبب الزنوب. حافزوا على نعمة ربنا في حياتكم يا جماعة
حافزوا على نعم ربنا في حياتكم يا جماعة. الرسالة التالتة من رسائل سورة القلم. انت عارف كل ذنب ذنب بتعمله مستنيك به ايه؟ انت عارف سايرك في الدنيا والاخرة قد ايه ما هي السورة كلها كده اي والله يا جماعة. السورة اول قصة. ها الوليد ابن المغيرة حصل له ايه؟ ها سنسمع على الخرطوم. خسر الاخرة بسبب الزنوب. طب
والقصة التانية اصحاب الجنة. خسروا الدنيا بسبب الزنوب. طب والقصة التالتة؟ ويدعون الى السجود فلا يستطيعون. خسروا الاخرة بسبب الزنوب. طب والقصة الرابعة؟ سيدنا يونس بتاع الحوت التسخير الدنيا ان الدنيا تبقى ما علش مسخرة لك بسبب الزنوب. يعني كل حاجة يا جماعة ممكن بسبب الزنوب تحصل ممكن يا جماعة. كل حاجة في الدنيا
موقفين دنيا وموقفين اخرة عشان ربنا يقول لك دنيا واخرة. الزنوب بتدمر جميع النعم خدوا بالكم يا اخوانا احد الشباب اللي يعني فيه خير بس يعني لسة ما خدش الخطوة بيقول انا نفسي اتوب
بس عايز ارجع لربنا باقل خساير ممكنة ما ينفعش ما ينفعش لو فضلت في السكة دي هتخسر كل حاجة هتندم على كل حاجة. هتندم على الدنيا والاخرة. ما فيش حاجة اسمها باقل خساير. هترجع ما فيش خساير. هتفضل كل حاجة هتتخسر. الرسالة
يا تلحق يا ما تلحقش يعني ايه؟ الصورة يا جماعة فيه ناس لحقت ترجع وناس ما لحقتش. الصورة يا جماعة فيها مواقف ناس لحقت ترجع وناس ما لحقتش ترجع لربنا سبحانه وتعالى
سيدنا يونس في لحظة رجع لربنا. الراجل اصحاب الجنة التلاتة قالوا يا ويلنا انا كنا ظالمين رجعوا لربنا. الوليد بن المغيرة ضاع اللي ما سجدوش لربنا انتهوا. يعني ناس لحقت وناس ما لحقتش. طب وبعدين انت يا تلحق يا ما تلحقش. طب الحق ازاي؟ الحق ازاي؟ فرعون ما لحقش. فرعون جه يتوب في اخر لحظة
عمره ما لحقش. واحد صاحبنا انا عايز اتوب. انا عايزكم تجيبوا لي شرايط اسلامية على الهارد ديسك بتاعي مات في حادسة قبل ما يتوب ما لحقتش انت ممكن ربنا يعفو عن الجميع يا رب ويتوب على الجميع. يا اخوانا يا تلحق يا ما تلحقش. طب الحق ازاي؟ وانا الحق انا كمان ازاي؟ اول حاجة اول حاجة
نفسك. السورة فيها اتنين قالوا لا اله الا انت سبحانك اني كنت من الظالمين. سيدنا يونس وسبحانك انا كنا التلاتة بتوع اصحاب الجنة. اللي قالوا احنا زالمين ، احنا وحشين يا رب. احنا اللي نستاهل يا رب هم اللي ربنا نجاهم. واللي اتهمه
زي ابليس قال بما اغويتني اتهم ربنا وادم قال ظلمنا انفسنا. اتهم نفسه نجا. اول حاجة تتهمي نفسك. اتهم نفسك ما حدش يقول لي انا يا جماعة احنا كلنا معاصي والله العظيم. يا جماعة والله لان عذبنا الله بما كسبت هاتان. لقببنا على مناخيرنا في قاع جهنم وفي قاع سكر والعياذ بالله
الا ان يرحمنا الله الرحمن الرحيم سبحانه وتعالى. تاني حاجة عشان تلحق تلحق وتنقز نفسك. ان لازم ترجمة فورية للرسائل الربانية. الراجل اصحاب الجنة ترجموا الرسالة ترجموا ان ده ابتلاء ولكن ترجموه بعد ما تكون الدنيا ضاعت. بس هنحاول اخذة
سيدنا يونس ترجم ترجمة فورية فورا فورا ترجم وفي لحزة كل حاجة انتهت. والكون كله اتسخر له. فاشتباه ربه فجعل من الصالحين. الاتنين التانيين ما ترجموش لازم تترجم. ترجمي الابتلاءات اللي في حياتك. ترجم الابتلاءات والفتن اللي في حياتك. كل دي رسايل ربنا بيقول لك تب. بيقول لك ارجعي. بيقول لك ما لكش
غيري بيقول لك الابواب كلها مسدودة من غيري. وهو كظيم اذ نادى وهو مكظوم. مكظوم يعني كل الابواب مسدودة. يعني كل مكان ما لكش مكان غيره. هتروح لمين غيره. لولا ان تداركه نعمة من ربه. في لحظات حرجة في حياة الانسان لو ربنا ما انقزوش في لحظة كل حاجة تضيع
لولا ان تداركه نعمة خلاص كان كل حاجة ضاعت. انك انت تبقي في ابتلاء لازم لازم نصرة فورية من ربنا. لازم انقاز فوري من ربنا سبحانه وتعالى يا تلحق يا ما تلحقش. الحاجة التالتة عشان تلحق لازم قرار فوري. قرار فوري الليلة ركعتين توبة نقرر فيهم ان احنا نرجع لربنا سبحانه وتعالى
القرار الفوري ده طب انا ملتزم ما احنا قلنا بقى خلاص الرسالة اللي بعد كده اوعى تيجي لربنا ودينك ناقص اوعي اوعي دينك يبقى ناقص ناقص ازاي ؟ كل واحد في الصورة يا جماعة نقص حتة من الدين عنده ندم. الوليد بن المغيرة ربنا قال حلاف مهين هماز
بنميم. كل دي فساد في الاخلاق. اللي ما اتبعش اخلاق الدين ندم والقصة التانية اصحاب الجنة ما طلعوش صنايعي معروف. اللي ما اشتغلوش في صنائع المعروف للفقراء ندموا. والقصة التالتة ويدعون الى السجود اللي ما عبدوش
اجتهدوا في العبادة ندموا. والقصة الرابعة فالتقمه الحوت لانه خرج من دعوة قومه بدون اذن من الله. اللي هيأسر في الدعوة ولو لحظة هيندم. يعني ايه يعني لازم الدين كله. يعني لازم تدخلوا في السلم كافة. لازم الالتزام الكامل والشامل. لازم تضربي بسهم في كل شعبة من شعب الايمان. طب ازاي؟ يعني
يعني الله! الاخلاق اخلاق الدين لازم. والصنائع المعروف للفقرا لازم. والسجود والعبادة والقيام لازم. والدعوة الى الله والعمل للدين لازم كله. ربنا بيقول كده ما تعرفيش هتدخلي الجنة بايه ؟ اخت من الاخوات ربنا ربنا يغفر لها ويرحمها يا رب. رايحة تودي صدقات. وهي صايمة
وهي صايمة ورايحة تودي صدقات العربية حصل فيها حادسة ماتت الله يرحمها يعني المفروض ماتت شهيدة وكمان صايمة وكمان رايحة تودي صدقات. شوق رؤية في رؤية ده الكلام ده آآ يعني هذه الايام. رؤيت في رؤية فاتقال لها انت ربنا فعل بك ايه؟ فقالت غفر
الله لي. ليه ؟ فقالت كنت مرة في المسجد ففلانة عطست فقلت لها فقالت الحمد لله فانا عطست فقلت الحمد لله فلانة قالت لي يرحمك الله. بكلمة يرحمك الله ربنا غفر لي
يا اخوانا يعني شوفوا المفروض ربنا غفر لي بصنائع المعروف. بالشهادة في سبيل الله. بالصوم لأ بدي ما تعرفيش. يا جماعة اوعوا تيجوا دينكم ناقص لربنا. الصورة رسالة خطيرة. اللي نقص اي جزء من جزئيات دينهم نجموا يا جماعة. ندموا قدام ربنا سبحانه وتعالى. اوعي الرسالة الاخيرة من رسايل السورة. انت عارف
انت عارف انت المفروض تعمل ايه تسبت اسبت مهما حصل. اسبتي مهما حصل اسبتوا يا جماعة. شوفوا السورة بتقول لكم ايه. نون والقلم ربنا بيقسم ما انت بنعمة ربك بمجنون يا ملتزم يا ملتزمة يا منقبة يا اللي لسة لابسة النقاب جديد وخايفة ومزبزبة وعايزة تقلعيه. يا اللي لسة ملتحي جديد وعايز ترجع ومش
قادر. يا اللي دخلت الدين وخايف انك انت تمد لقدام. يا اللي خدت القرار انك تلتزم ولسه ما نفزتوش. يا ملتزم يا ملتزمة. يا اللي ملتزمين ومجتهدين بس لسة مش
تعرفوا نعمة ربنا عليكم. ما انت بنعمة ربك بمجنون. انتم في نعمة عظيمة. قدروا النعمة اللي انتم فيها. العصاة بيبصوا لكم عيونهم هتتقهر وان يكاد الذين كفروا ليزلقونك بابصارهم. عينيهم هتطلع من حسد رسول الله. المتبرجة بتشوفك وانت منقبة راكبة
جنب جوزك وماشيين في العربية وولادك بيتنططوا حواليك ومشغلين شريط ديني. بتبقى هتتقهر نفسها تبقى زيك. بس الشيطان مستعبدها. العاصي بيبص للطاعة عشان يبقى زيه انتم في نعمة. وان لك لاجرا غير ممنون. لو عرفتم الاجر بتاعكم على دينكم وثباتكم وقيامكم وعبادتكم. اجر عظيم رهيب ما يتوصفش
لو عرفت اجرك في الدنيا وعند الموت وفي نعيم القبر وفي القيامة. وفي حوض النبي وفي الفردوس الاعلى هتستقتله هتقبضه على الجمر. هتقولوا احنا القابضين على الجمر يا رب. احنا القابضون على الجمر يا رب بس عشانك. وانك لعلى خلق عظيم. ابن عباس قال يعني دين عظيم
يعني انتم يا جماعة انتم اقرب ناس على وجه الارض الى الله يا مسلمين يا اهل السنة يا ملتزمين اقرب ناس. ما تسيبوش الاصطفاء ده يضيع. ودوا لو تدهنوا فيدهنون. اوعوا تميلوا. اوعوا تهينوا. اوعوا دينكم بسبب كلمة
هيروح منكم. يا جماعة يا اخوانا كل دي رسايل من الصورة. رسايل عظيمة من سورة القلم لنا. رسايل اوعى اوعى هتندم توب قبل ما تندم تب قبل ما تندم ندم اليم قبل ما نسمه على الخرطوم. قبل ما يدعون الى السجود فلا يستطيعون. قبل ما يلتقي مكحوت الابتلاءات. قبل ما
جنة دنيتك كالسريم. قبل ما تستدرك بنعم ربنا. تب. انت عارف كل نعمة في حياتك. ده الرسالة التانية. كل نعمة في حياتك مهددة بالخطر سبب المعاصي قد ايه؟ الرسالة التالتة انت عارف كل ذنب زنب بتعمليه. بيهددك بالخسارة في الدنيا والاخرة قد ايه. الرسالة الرابعة يا تلحية ما تلحقيش
الحقي قومي النهارده الليلة. الليلة ركعتين توبة بسورة القلم تصليهم. وفي كل سجدة تقولي له تبت اليك يا رب. الرسالة اللي بعد كده اوعى تيجي لربنا ودينك ناقص. اوعى تيجي لربنا ودينك ناقص. اوعى كمل دينك كله. سورة عظيمة. والله العظيم يا جماعة سورة القلم دي معجزة. المعاني اللي قاعد اقولها لكم دي
جزء صغير جدا من المعاني الرهيبة اللي في الصورة. ولكن احنا بنتكلم في ساعة عن كلام الملك العظيم سبحانه وتعالى. الرسالة الاخيرة في حلقة الليلة اسبت مهما حصل. اسبتي مهما حصل انتم في نعمة اوعوا تضيعوا النعمة. حجابك نعمة نقابك نعمة. القنوات الفضائية الاسلامية نعمة. الدرس اللي في المسجد اللي جنبك نعمة
اللي بيعلمك التجويد نعمة. الشرايط الدينية نعمة. كل حاجة لحيتك نعمة. القرآن نعمة يا جماعة. عايزين نسجد لربنا ونقول له نشكرك ونحمد فضلك العظيم يا رب الجزء التسعة وعشرين كرابيج
سورة الملك كانت كرباج بيقول لك انت عارف انت بتعصي مين ؟ سورة القلم قرباج بيقول لك انت عارف انت هتخسر ايه. لو عصيت ربنا ولسه الكرباج التالت ان شاء
الاسبوع الجاي سورة الحاقة هي كراميج للعصاة ولكن للمؤمنين بشرى عظيمة فاجتباه ربه فجعله من الصالحين قبل ما اسيبكم الليلة ها البطاقات بتاعتكم جاهزة. اوعى حد يرمي البطاقة بتاعته. السلسلة دي يا جماعة سلسلة تفسير عشان نقرب من كتاب ربنا. كان ممكن ادي سلسلة تانية. انا عايز يا جماعة نرجع
ربنا. انا عايز نقرب من كلام ربنا. انا عايز يا جماعة انا عايزك تقوم الليل بالقرآن. انا عايزك الليلة تقومي بسورة القلم تصلي ساعة او ساعتين كل كلمة من اللي اتشرحت تعودي تكرريها عشرة عشرين مرة. لغاية ما تبكي. تصلي ركعتين توبة تتوضي وتصلي ركعتين توبة. تصلي بسورة القلم. وفي كل سجدة تقولي له تبت ايه
يا رب يا جماعة يا جماعة التوصيات بتاعتنا رقم واحد سورة القلم يتصلى بها الليلة. وانا قلت لكم المرة اللي فاتت. قلت لكم ان احنا عاملين على الموقع موقع الطريق
الله واتقوا الله عاملين مشروع تحفيز. نص القرآن التاني لغاية رمضان الجاي ان شاء الله. اللي عايز يدخل يشارك يشارك. ودروس تجويد ودروس تحفيز. اللي يقدر يحفز في مسجد احسن اللي يقدر يحفز في بيته. مع حد يحفزه جميل. عايزين نحفز القرآن. قيام الليل. اتكلمنا عن خاتمة المصحف الاسبوع ده ان شاء الله. ايه يا عم في ايه
انت مزود التوصيات بتاعتك كده ليه ؟ ما بالراحة علينا يا اخوانا لأ. سورة القلم اسمها لوحده يخلي الواحد همته في السما. القلم ده اول مخلوق اتخلق. يعني اول مخلوق
علي همتك على العبادة. القلم ده اداة العلم. اداة الايه؟ اداة العلم. يعني اول حاجة ربنا خلقها الحاجة اللي يتحفظ بها العلم. يعني ربنا بيقول لك اتعلمي دينك اطلب العلم الشرعي. القلم ده اللي المؤمنين كتبوا به القرآن. والكافرين كتبوا به الكتابات اللي تشتم النبي وتشتم الاسلام. يعني القلم ده هو اداة الحرب بين الحق والباطل
يعني ربنا بيقول لك اعمل لدينك. القلم ده يا جماعة اللي اتكتب به وحي القرآن في السما وفي الارض. يعني ربنا بيقول لك اهتم بالقرآن. بعد سورة الملك اللي ربنا كلمنا
عظمة الملك قلوبنا اتشحنت ربنا طلب مننا اربع طلبات في سورة القلم. واحد اول قصة كانت ايه؟ الاخلاق. وانك لعلى خلق عظيم يا جماعة الاخلاق اخلاق الدين العظيمة يا دكتور. روح للمريض في بيته من غير فلوس. ادي له العينات المجانية من غير فلوس. يا جماعة الاخلاق العظيمة. ابهروا الناس باخلاق
ملتزمين يا جماعة. القصة التانية صنائع المعروف. طلعي حتة دهب والله حتة دهب لله. يا جماعة ربنا هو اللي بيخلف. طلع الف جنيه طلع باكو لله. باكو ايه ؟ يعني باكو شيكولاتة. طلع باكو الف جنيه لربنا يا اخي. طلعه يا ست
والله حتة دهب لربنا النهاردة. من مال الله. القصة التالتة ودعونا الى السجود العبادة. نقوم الليل الليلة يا جماعة. ونحافز على قيام الليل وعلى خاتمة القرآن وعلى تلاوة سورة القلم بكل قلوبنا الليلة. القصة الرابعة فالتقمه الحوت. العمل لدين الله. ان احنا نعمل لدين ربنا. شوفي اي ثغر تعملي فيه. اشتغلوا في الدعوة يا جماعة. اشتغلوا
الدعوة سورة القلم من اولها القلم الاداه اللي اهل الباطن استعملوها في هدم الدين. واهل الحق كتبوا بها القرآن وكتبوا بها السنة. من اولها والقلم وما يسطرون كتابات الحق والباطل معركة انت فين من المعركة ديت ؟ انتم فين من هذه المعركة يا اخوانا
ما دام سورة القلم بتتكلم عن العلم انا عايز افكركم في اخر دقيقة لي معكم الليلة. ان الازهر الشريف فتح بابه لطلبة العلم الشرعي من اي كلية تانية برة الازهر
دكاترة مهندسين صيادلة تجاريين حقوقي اي حاجة يا جماعة. روحوا الازهر بكرة بالله عليكم تروحوا الازهر تقدموا وتشوفوا الشروط ايه عشان السنة الجاية عشان استعدوا نام دلوقتي. طلب العلم يا جماعة سورة القلم بتقول لك اتعلم. اتعلم ده اول حاجة ربنا خلقها. اداة العلم. سورة القلم بتقول لك اهتم بالقرآن والقلم وما
اللي سطر به القرآن. سورة القلم بتقول لنا طلب العلم الشرعي. والقرآن المجيد العظيم نهتم به. بتقول لنا صنائع المعروف والصدقات. بتقول لنا اكفلي اسرة في فقير عشان المحرومين دول لما تديهم ما تبقيش انت محرومة في يوم من الايام. بدل ما ربنا يسحب النعمة ونبقى محاريم زيهم. ربنا يعافينا يا رب. بتقول لنا العبادة والصلاة يا
تارك الصلاة يا مقصر في الصلاة والخشوع في الصلاة. بتقول لنا الدعوة الى الله وجهد الدعوة. الى الله سبحانه وتعالى. اخر حاجة قبل ما اسيبكم يعني وانا بكرر تاني الوصية
هات سورة القلم. سورة القلم يتصلى بها الليلة. والمصحف يتختم الاسبوع ده على قد ما تقدري. بالله عليكم يا جماعة. اخر حاجة بالنسبة للي عايزين يعملوا لدين الله لو حد يقدر يبرمج او يصمم في مواقع النت. فموقع الطريق الى الله فيه. يعني آآ كتير يعني فيه اقسام كتير محتاجة مبرمجين ومصممين
لو انت عايز تعمل لدين الله في هزا الموقع اللي بيخدم تسع تلاف شاب وفتاة يوميا بفضل الله والسبع على المواقع الاسلامية في العالم. بفضل الله لو عايزين تخدموا في هزا الموقع كمبرمجين او
مصممين يبقى مرحبا بكم في العمل لدين الله. يعني او اي موقع او اي موقع او اي خدمة كل واحد يخدم ربنا بالموهبة اللي ربنا اداها له. يلا بقى لربنا يلا نتوب لربنا في اخر الحلقة من قلبك ومن قلبك. اللهم تب علينا لنتوب. اللهم تب علينا لنتوب. تب علينا توبة نصوحة
كفر عنا سيئاتنا ثبت قلوبنا على الحق. اعنا على طاعتك ليلا ونهارا. اللهم تب علينا لنتوب. اللهم تب علينا توبة ترضى بها يا رب فقهنا في القرآن ارزقنا قيام الليل بالقرآن. اجعلنا من اهل القرآن ومن اهل الصدقة. اجعلنا من اهل الدعوة استعملنا
ولا تستبدلن اعنا على طاعتك. يا رب حسن خلقنا. حسن خلقنا كما احسنت خلقنا يا رب. اهدنا لاحسن الاخلاق لا يهدي الا انت اصرف عنا سيئها لا يصرف عنا سيئها الا انت. اشرح صدورنا لتلاوة القرآن. وقيام الليل بالقرآن وحفظ القرآن وفهم القرآن
انر بصائرنا بالقرآن انر قلوبنا وصدورنا بالقرآن. اعمر حياتنا بالقرآن. تب علينا تب علينا يا رب تب علينا يوم يكشف عن ساق ارحمنا يوم يكشف عن ساق. لا تعذبنا بذنوبنا في الدنيا ولا في الاخرة. احفظ علينا نعمك ما حييت
احفظ علينا نعمك ما حيينا. احفظ علينا نعمك ما حيينا يا رب العالمين. اهدي شباب المسلمين ونساء المسلمين وفتيات المسلمين ورجال المسلمين واطفال المسلمين. انقذ امة حبيبك من التيه. انقذ امة حبيبك من التيه. قيد بهذه
الامة من ينصرون دينك. قيد للشباب من يدعوهم الى الله ويهديهم. قيد لهذه الامة من تفتح على يديه قيد للكفار من تشرح صدورهم الاسلام على يديه يا رب العالمين امين
امين امين سبحانك اللهم وبحمدك اشهد ان لا اله الا انت استغفرك واتوب اليك وجزاكم الله خيرا